บุหงาโครงการหลวง อีกผลิตภัณฑ์สร้างรายได้ชาวบ้าน
มูลนิธิโครงการหลวง จับมือภาครัฐ-เอกชน และนักจัดดอกไม้ จัดประติมากรรมจากดอกไม้แห้งในงาน ดอกไม้แห่งราชัน บุหงาโครงการหลวง ร่วมแสดง ความอาลัยและสำนึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช ที่มีต่อการพัฒนาคุณภาพชีวิตของปวงชนชาวไทยตลอดรัชสมัยของพระองค์ ผ่านความงดงามของการรังสรรค์ประติมากรรมดอกไม้แห้งขนาดใหญ่ ทั้งแบบสากลและศิลปะไทย ร้อยดวงใจของคนไทยทั้งชาติเข้าด้วยกัน เมื่อสุดสัปดาห์ที่ผ่านมา ณ สยามพารากอน,ดร.ณรงค์ชัย พิพัฒน์ธนวงศ์ ผู้อำนวยการฝ่ายตลาด มูลนิธิโครงการหลวง กล่าวถึงงานที่จัดขึ้นว่า แต่เดิมนั้น โครงการไม้ประดับแห้งเป็นหนึ่งในผลิตภัณฑ์ของโครงการหลวง แต่คนส่วนใหญ่ไม่ค่อยรู้จัก จะรู้จักโครงการหลวงในเรื่องของผลผลิตพืชผักไม้เมืองหนาว และสถานที่ท่องเที่ยวต่างๆ ทั้งๆที่โครงการไม้ประดับแห้งมีมา 30 กว่าปีแล้ว เป็นการนำเศษวัชพืช สิ่งของที่ไม่ได้ใช้แล้วมาแปรรูปเพิ่มมูลค่า สร้างรายได้ให้กับชาวบ้าน,และเพื่อให้ดูทันสมัยขึ้น จึงเปลี่ยนชื่อโครงการไม้ประดับแห้งมาเป็น บุหงาโครงการหลวง พร้อมกับเปลี่ยนวัตถุดิบให้ดูทันสมัยมากขึ้น โดยใช้วัตถุดิบจากธรรมชาติจริงๆ ใช้วิธีธรรมชาติในการสกัด และไม่ทำลายสิ่งแวดล้อม เช่น การนำเอาเกสรของดอกบัวตอง และใบเมล็ดประดู่ มาทำเป็นดอกไม้แห้ง ให้ประชาชนได้ร่วมกันปักดอกไม้แสดงความอาลัยจำนวน 9,999 ดอก นอกจากนี้ ยังได้นำใบตองตึง จากในป่ามาสานเป็นพวงมาลัยขนาดยักษ์ตั้งตระหง่านกลางนิทรรศการ และการนำดอกอคีเลียมาตกแต่งสัตว์ทรงเลี้ยง อย่าง ช้าง ตัวแทนพระเศวตรอดุลยเดชพาหนฯ, คุณทองแดง สุนัขทรงเลี้ยง และคุณติโต แมวทรงเลี้ยงพันธุ์วิเชียรมาศ ตลอดจนกระต่าย ซึ่งเป็นปีพระราชสมภพ อย่างงดงาม.
มูลนิธิโครงการหลวง จับมือภาครัฐ-เอกชน และนักจัดดอกไม้ จัดประติมากรรมจากดอกไม้แห้งในงาน ดอกไม้แห่งราชัน บุหงาโครงการหลวง ร่วมแสดง ความอาลัยและสำนึกในพระมหากรุณาธิคุณ
บุหงาโครงการหลวง,ดอกไม้แห้ง,นักจัดดอกไม้,รัชการที่ 9,ประติมากรรมจากดอกไม้แห้ง